**Goryeos militærregime** (hangul: 무신정권, hanja: 武臣政權, rr: Musin Jeonggwon, mr: Musin Jŏnggwŏn) viser til perioden i det koreanske kongedømmet Goryeos historie, som startet med et militærkupp i 1170 og som varte til fredsavtalen med Mongolriket ble etablert i 1270 etter flere invasjoner og da Sambyeolcho-opprøret startet.

Utover 1100-tallet utviklet det seg en indre maktkamp i landets adelskap og aristokrati. Etter et mislykket kupp ledet av Yi Ja-gyeom i 1126 ble kongemakten svekket og den indre maktkampen utviklet seg. I 1135 argumenterte Myo Cheong for å flytte hovedstaden til Seogyeong (dagens Pyongyang), noe som skapte splittelse. En del av landets ledende, ledet av Myo Cheong, støttet forslaget og ville dessuten ekspandere ekspandere riket inn i Mandsjuria. Den andre fraksjonen, ledet av Kim Bu-sik (forfatter av *Samguk Sagi*), ville beholde status quo. Etter å ha mislyktes i å få kongens støtte, gjorde Myo Cheong opprør mot sentralmyndighetene, og proklamerte et eget monarki, Daebang. Men opprøret ble slått ned av general Kim Bu-sik og Myo Cheong ble drept.

Kong Uijong mislikte de militære og ofte tvang han de til å delta i kampsportkonkurranser for hans egen og embedsmennenes forlystelse. Han sørget også for at soldatene bare fikk symbolske landarealer når disse skulle fordeles. Kongen var ofte beruset, noe som også irriterte soldatene som stadig måtte se at de sivile embedsmennene fikk fordeler som de militære ikke fikk. De militære følte heller ikke at de fikk den anerkjennelse som de fortjente etter å ha slått tilbake flere invasjonsforsøk fra utenlandske armeer.

Til slutt fikk de militære nok av den evigvarende diskrimineringen. Høsten 1170 gjennomførte en gruppe militære, ledet av kommandør Jeong Jung-bu et militærkupp. Flere embedsmenn ble drept, kong Uijong ble avsatt og erstattet av Myeongjong.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| HwaseongHwaseong **Koreas historie** ・ (Tidslinje)
Denne boksen: * vis
* diskuter
* rediger
 |
| PaleolitikumJeulmunMumun | HwaninHwanung ・ ShinshiDangun Wanggeom |
| Perioder i koreanskhistorieWon-samguk(108-57fKr)Samguk(57fKr-668)Sør-Nord(698-935)Hu-samguk(892-935) |  |
|  | **Gojoseon** (2333fKr-108fKr) Gija ・ WimanGojoseon–Han-krigenHan’s fire kommanderier |
| Jin |
| Jinhan | Byeon-han | Mahan | Okjeo | Don-gye |  | Buyeo |
|  | Gaya | **Baekje** (18fKr-660) |  |
|  | **Goguryeo** (37fKr-668)Wei/Sui/Tang-krigene |
|  |  |  |
|  |  |
| **Silla**  (57fKr-935)Slaget ved HwangsanbeolSilla–Tang-krigen | **Balhae**(696-926) HubalhaeJeong-angukDongdan |
|  | Huba-ekje | Tae-bong |
|  |
| **Kongedømmet Goryeo** (918-1392) |
| Goryeo–Khitan-krigene ・ Choe-regimet ・ Dobang Mongolinvasjonene ・ Sambyeolcho ・ Wihwa-retretten |
| **Kongedømmet Joseon** (1392-1897) |
| Tamna ・ Sejong den store/Hangul ・ Imjinkrigen Mandsjuinvasjonene ・ Gapsinkuppet ・ Donghakopprøret |
| **Keiserdømmet Korea** (1897-1910) |
| **Japans kolonisering av Korea** (1910-1945) (Japans generalguvernør / Koreas eksilregjering) |
| **Delingen av Korea** (1945-1948)Folkerepublikken Korea  **·** USAMGIK |
|  |  |
| **Sør-Korea**(1948-dd)  | Koreakrigen (1950-1953) | **Nord-Korea** (1948-dd)  |
|  |  |
|  | Koreansk gjenforening |  |
| Tidslinje over Koreas historieListe over Koreas monarker |
| *Portal: Korea* |

De neste hundre åra ble Goryeo styrt at militære som Yi Ui-bang, Yi Ui-min og Gyeong Dae-seung og til slutt Choe Chungheon, som i sin periode (1196-1258) etablerte et personlig diktatur. De militære lederne overtok all politisk makt og landets økonomiske ressurser, særlig gjaldt dette Choe-familien. Kongeembedet ble beholdt men fikk bare symbolsk betydning. Ved hjelp av elitestyrken Tobang kontrollerte militærlederne hoffet og kongen.

I 1179 etablerte den unge general Gyeong Dae-seung seg som en maktfaktor, han forsøkte å gjenreise monarkiets makt og slo hardt ned på korrupsjon. Han døde i 1183 og ble etterfulgt av Yi Ui-min, som hadde slavebakgrunn. Men hans hemningsløse korrupsjon og brutalitet førte til et kupp ledet av general Choe Chungheon, som drepte Yi Ui-min og overtok makta i 1197.

Både bondestanden og slavene protesterte mot utnyttelsen de måtte utstå, mens slavene kjempet for sin frihet. Et opprør som fant sted i Kaesong i 1198 ble ledet av slaven Manjeok, og en viktig hendelse der den laveste sosiale klassen kjempet for å bli fri fra livegenskapet.

På 1200-tallet konsoliderte militærdiktaturet makta i landet. Klanen Ubong Choe ledet diktaturet mellom 1196 og 1258, en periode som er kjent som Choe-regimet. Choe Chungheon ble etterfulgt av sin sønn, Choe U, hans barnebarn Choe Hang og hans barnebarns barn Choe Ui. Choe Chungheon tvang Myeongjong til å abdisere og fikk han erstattet med keiser Sinjong, men etter at Sinjong døde, tvang han de neste to monarkene til å holde seg unna, inntil han fant den lettpåvirkelige keiser Gojong.

Da Mongolriket startet den første av i alt seks invasjoner av Korea i 1231 innvarslet dette starten på slutten på militærdiktaturet. Fredsavtalen med mongolene i 1270 satte endelig punktum. Deler av militærdiktaturets støttespillere aksepterte ikke betingelsene i fredsavtalen og fortsatte sin motstand i tre år til i Sambyeolcho-opprøret som først ble slått ned av et koreansk-mongolsk angrep mot opprørernes siste bastion på øya Jeju i april 1272 etter tre måneders kamper.

Goryeosa gir sin beskrivelse av perioden ved å beskrive en av Goryeo-kongene under militærregimet, Sonjong:

> Sinjong ble satt på trona av Ch'oe Ch'ung-hŏn, og alle forhold knyttet til liv og død, beslutninger om å godta eller avvise, var i Ch'oes hender. Sinjong stod over sine undersåtter med tom autoritet. Han var intet annet enn en marionett.
> 
> 
> Goryeosa
> 
>

Militærstyrets ledere
---------------------

| Navn | Leder fra | Leder til | Monark | Merknader |
| --- | --- | --- | --- | --- |
| Yi Ui-bang이의방 / 李義方 | 1170 | 1174 | UijongMyeongjong | Ledet et vellykket kupp mot den sivile regjeringen og avsatte kong Uijong, innsatte Myeongjong som marionettkonge. Senere avsatt. |
| Jeong Jung-bu정중뷰 / 鄭仲夫 | 1174 | 1179 | Myeongjong | Deltok i 1170-kuppet, beordret attentatet mot Yi Ui-bang og kom selv til makta. Senere avsatt. |
| Gyeong Dae-seung경대승 / 慶大升 | 1179 | 1183 | Myeongjong | Tok livet av Jeong jung-bu og hans familie. |
| Yi Ui-min이의민 / 李義旼 | 1183 | 1196 | Myeongjong | Kom til makta etter Myeongjongs ønske etter Gyeongs død. Senere avsatt. |
| *Choe-regimet* |
| Choe Chung-heon최충헌 / 崔忠獻 | 1196 | 1219 | MyeongjongSinjongHuijongGangjongGojong | Fikk avsatt det sittende krigsrådet og drepte Yi Ui-min. |
| Choe U최우 / 崔瑀 | 1219 | 1249 | Gojong | Sønn av Choe Chung-heon. |
| Choe Hang최항 / 崔沆 | 1249 | 1257 | Gojong | Sønn av Choe U. |
| Choe Ui최의 / 崔竩 | 1257 | 1258 | Gojong | Sønn av Choe Hang. Avsatt. |
| *Senere ledere* |
| Kim Jun김준 / 金俊 | 1258 | 1268 | Wonjong | Drepte Choe Ui. Avsatt. |
| Im Yeon임연 / 林衍 | 1268 | 1270 | WonjongYeongjongWonjong | Drepte Kim Jun. Lyktes ikke med å innsette ny konge (Yeongjong, Wonjongs bror). |
| Im Yu-mu임유무 / 林惟茂 | 1270 | 1270 | Wonjong | Sønn av Im Yeon. Avsatt av Sambyeolcho beordret av Mongolriket. Militærregimet tok slutt, fortsatte i Sambyeolcho-opprøret (1270-1273). |

Referanser
----------

1. 1 2   |Daum Encyclopædia Britannica
2. ↑  Shin Hyong-sik, red. (2005). *A Brief History of Korea* **(engelsk)**. Seoul: Ewha Womans University Press. s. 67. ISBN 89-7300-619-3. Arkivert fra originalen 23. september 2009.
3. ↑  Lee, Ki-baek (1984). «Chapter 7: Rule by the Military». *A New History of Korea*. Harvard University Press. ISBN 9780674615762.

Litteratur
----------

* Schultz, E. J. (2000). *Generals and Scholars: Military Rule in Medieval Korea*. University of Hawaii Press. ISBN 9780824823245.

Portal: Korea